సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మాక్స్‌వెల్‌పై ప్రతీకారం తీర్చుకున్న కృనాల్
ఇన్నింగ్స్ 11వ ఓవర్ వేసిన కృనాల్ పాండ్య బౌలింగ్‌లో మాక్స్‌వెల్ బంతిని అంచనా వేయడంలో తడబడి క్లీన్‌బౌల్డయ్యాడు.
Samayam Telugu | Updated:
Nov 23, 2018, 03:23PM IST
ఆస్ట్రేలియాతో మెల్‌బోర్న్ వేదికగా జరుగుతున్న రెండో టీ20 మ్యాచ్‌లో భారత్ బౌలర్లు చెలరేగుతున్నారు. ముఖ్యంగా.. బ్రిస్బేన్‌లో బుధవారం రాత్రి ముగిసిన తొలి టీ20‌లో మాక్స్‌వెల్ హ్యాట్రిక్ సిక్సర్లు బాదడంతో నాలుగు ఓవర్లలోనే ఏకంగా 55 పరుగులు సమర్పించుకున్న కృనాల్ పాండ్య ఈరోజు అద్భుతంగా పుంజుకున్నాడు. పొదుపుగా బౌలింగ్ చేయడమే కాకుండా.. మాక్స్‌వెల్‌ ‘హ్యాట్రిక్ సిక్సర్ల’కి కూడా అతడ్ని క్లీన్‌బౌల్డ్ చేసి బదులు తీర్చుకున్నాడు.
ఇన్నింగ్స్ 11వ ఓవర్ వేసిన కృనాల్ పాండ్య బౌలింగ్‌లో మాక్స్‌వెల్ (19) బంతిని అంచనా వేయడంలో తడబడి క్లీన్‌బౌల్డయ్యాడు. లెగ్‌స్టంప్‌పై పడిన బంతి.. అనూహ్యంగా టర్న్ తీసుకుని మాక్స్‌వెల్‌ బ్యాట్ పక్క నుంచి వెళ్లి వికెట్లను గీరాటేసింది. దీంతో.. 11 ఓవర్లు ముగిసే సమయానికి ఆస్ట్రేలియా 62/5తో నిలిచింది. అంతకముందు తొలి ఓవర్‌లోనే ఓపెనర్ అరోన్ ఫించ్‌ని డకౌట్‌గా భువనేశ్వర్ కుమార్ పెవిలియన్‌కి పంపగా.. నాలుగో ఓవర్‌లో హిట్టర్ క్రిస్‌లిన్ (13: 13 బంతుల్లో 1x4, 1x6)‌ని యువ పేసర్ ఖలీల్ అహ్మద్ బోల్తా కొట్టించాడు.
"That's a peach!" Glenn Maxwell was brought undone by a beauty from Krunal Pandya #AUSvIND @bet365_aus https://t.co/nG4YtTOaGf
&mdash; cricket.com.au (@cricketcomau) 1542964782000